Zsa Zsa Gabor

**Ža Ža Gabor** (**Zsa Zsa Gabor** [ˈʒɑːʒɑː ˈɡɑːbɔːr]; pravo ime **Sári Gábor** [ˈʃaːri ˈɡaːbor]; Budimpešta, 6. februara 1917. – Bel Air, Los Angeles, 18. decembra 2016.), američka glumica i *[[socialite]]* mađarskog porekla. Do 1932. igrala je u jednom bečkom pozorištu, a 1936. pobeđuje na izboru za Mis Mađarske. Pet godina kasnije odlazi u Ameriku, gde počinje filmsku karijeru. Veću popularnost od filmova doneli su joj buran ljubavni život i činjenica da se udavala devet puta, zbog čega je ušla u Ginisovu knjigu rekorda kao jedna od tri glumice sa najviše brakova. Ža Ža je govorila da je oduvek volela muškarce koji umeju da se ophode i pričaju sa ženama, i da joj njihova muskuloznost nikada nije bila bitna.

## Život u Evropi
Ža Ža je rođena kao Šari Gabor 1917. godine u Budimpešti, koja je tada bila deo Austrougarske monarhije. Bila je srednja od tri kćerke Žoli Gabor (umrla 1997). Školu je završila u Švajcarskoj. U Beču, 1936. godine, upoznaje se sa operskim pevačem Rihardom Tauberom, koji je poziva da peva u njegovoj opereti *Der singende Traum*. Pošto je opera bila veoma uspešna, Šari nastavlja da nastupa u bečkim pozorištima. Iste godine se prijavljuje na izbor za Mis Mađarske i osvaja prvo mesto. Za vreme rata 1944. godine, Žolini roditelji ginu u bombardovanju Budimpešte, dok ona sa kćerkama odlazi u SAD, gde Šari (pod imenom Ža Ža Gabor) i njena starija sestra Eva, počinju karijeru u Holivudu.

## Filmska karijera
Ža Ža je igrala sporedne uloge u nekoliko TV–serija, pre nego što je potpisala ugovor sa *[[Metro-Goldvin-Mejer]]om* i dobila prvu filmsku ulogu u mjuziklu *Lovely to Look at* 1952. Iste godine glumila je u komediji *Nismo venčani*, pored Džindžer Rodžers i u drami *[[Mulen Ruž (film iz 1952)|Mulen Ruž]]* – svom najpoznatijem filmu. Već tada je dostigla vrhunac u karijeri, jer iako je nastavila da dobija brojne ponude, bile su to manje ili sporedne uloge. Neki od filmova u kojima je igrala pedesetih su *Lili*, *3 Ring Circus*, *Death of a Scoundrel* i *The Man Who Wouldn't Talk*.

Za Ža Žu Gabor se govorilo da je *personifikovan glamur*, da je *uletela u visoko društvo kao da je pala sa neba*. Gaborova je vodila život tipične holivudske zvezde – glamurozan i skandalozan. Od sedamdesetih pa do kraja devedesetih kada se povukla, pojavljivala se na filmovima i u serijama, igrajući ili parodirajući sebe, kao ekscentričnu, platinastu holivudsku zavodnicu iz pedesetih.

## Privatan život
### Spisak Ža Žinih supruga
* Burhan Asaf (1937–1941) (razveli se)
* Konrad Hilton (1942–1947) (razveli se)
* Džordž Sanders (1949–1954) (razveli se)
* Herbert Hatner (1962–1966) (razveli se)
* Džošua S. Kosden Mlađi (1966–1967)(razveli se)
* Džek Rajan (1975–1976) (razveli se)
* Majkl O'Her (1976–1983) (razveli se)
* Felipe od Albe (1983–1983) (poništen)
* Frederik Princ fon Anhalt (1986–2016) (njezina smrt)

Iz braka sa Konradom Hiltonom, Ža Ža je imala kćerku Frančesku Hilton.

### Zdravstveni problemi
Godine 2002. Gaborova je doživela saobraćajnu nesreću te je nekoliko nedelja provela u bolnici jer je bila delimično paralizovana. Tri godine kasnije doživela je moždani udar i bila podvrgnuta operaciji kako bi bile otkonjene arterijske blokade. Godine 2007. opet je bila hospitalizovana zbog komplikacija nastalih usled infekcije tokom operacije iz 2005. godine. U julu 2010. zbrinuta je zbog pada. Lekari su joj zamenili kuk i izvadili brojne ugruške krvi. Iako je veoma brz puštena na kućno lečenje, bila je u jako lošem stanju. U januaru sledeće godine, kada joj je amputirana noga, objavljeno je da je Ža Ža Gabor bila u veoma kritičnom stanju iz kog se jedva izvukla. Osamnaestog maja 2011. Gaborova je smeštena u bolnicu zbog unutrašnjeg krvarenja. Bila je u komi šest dana. Ponovo je završila u bolnici 9. oktobra iste godine, kada je suprug zatekao u besvesnom stanju, sa veoma visokom temperaturom.

## Ostvarenja
### Film

* *Lovely to Look At*
* *We're Not Married*
* *Moulin Rouge*
* *The Million Dollar Nickel*
* *The Story of Three Loves*
* *Lili*
* *L'ennemi public no.1*
* *Love in a Hot Climate*
* *Ball der Nationen*
* *3 Ring Circus*
* *Death of a Scoundrel*
* *The Girl in the Kremlin*
* *The Man Who Wouldn't Talk*
* *Country Music Holiday*
* *Touch of Evil* 
* *Queen of Outer Space*
* *For the First Time*
* *La contessa azzurra*
* *Boys' Night Out*
* *Picture Mommy Dead*
* *Drop Dead Darling*
* *Arrivederci, Baby!*
* *Up the Front*
* *Won Ton Ton, the Dog Who Saved Hollywood*
* *Every Girl Should Have One*
* *Frankenstein's Great Aunt Tillie*
* *Charlie Barnett's Terms of Enrollment*
* *Smart Alec*
* *Johann Strauß: Der König ohne Krone*
* *The Naked Truth*
* *Est & Ouest: Les paradis perdus*
* *Happily Ever After*

### Televizija

* *Jukebox Jury*
* *The Red Skelton Show*
* *Climax!*
* *The Milton Berle Show*
* *Sneak Preview*
* *The Ford Television Theatre*
* *The Ford Show*
* *General Electric Theater*
* *Matinee Theatre*
* *The Life of Riley*
* *[[Playhouse 90]]*
* *The Pat Boone Chevy Showroom*
* *Shower of Stars*
* *Lux Playhouse*
* *Queen of Outer Space*
* *Ninotchka*
* *Make Room for Daddy*
* *Mr. Ed*
* *The Dick Powell Show*
* *[[Burke's Law]]*
* *Bob Hope Presents the Chrysler Theatre*
* *[[Gilligan's Island]]*
* *What's a Nice Kid Like You Doing in a Place Like This?*
* *The Rounders*
* *F Troop*
* *[[Bonanza (TV serija)|Bonanza]]*
* *My Three Sons*
* *Rowan and Martin's Laugh In*
* *[[The Name of the Game (TV serija)|The Name of the Game]]*
* *[[Batman (TV serija)|Batman]]*
* *Mooch Goes to Hollywood*
* *Night Gallery*
* *Let's Make a Deal*
* *3 Girls 3*
* *Supertrain*
* *[[The Love Boat]]*
* *Hollywood, ich komme*
* *The Facts of Life*
* *[[As the World Turns]]*
* *Matt Houston*
* *Salifornia Girls*
* *Charlie Barnett's Terms of Enrollment*
* *Pee-wee's Playhouse Christmas Special*
* *It's Garry Shandling's Show*
* *The Munsters Today*
* *City*
* *[[The Fresh Prince of Bel-Air]]*
* *The Late Show with David Letterman*

## Reference

## Vanjske veze

*